
PL x. 542/2019



BIROUL  PERMANENT
AL
CAMEREI  DEPUTAŢILOR



Vă înaintăm,  alăturat, raportul comun asupra proiectului de Lege privind aprobarea Ordonanței Guvernului nr.20/2019 pentru modificarea Ordonanței de urgență a Guvernului nr. 76/2018 privind aprobarea Programului de investiții în domeniul culturii, precum și pentru modificarea și completarea unor acte normative, trimis cu adresa nr. PLx.542/2019, Comisiei pentru buget, finanțe și bănci și Comisiei pentru cultură, arte, mijloace de informare în masă, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.


	PREŞEDINTE, 

Sorin LAZĂR    

                           
	PREŞEDINTE, 

Gigel-Sorinel ŞTIRBU 

RAPORT COMUN

[bookmark: _Hlk34035073][bookmark: _Hlk34033804]asupra proiectului de Lege privind aprobarea Ordonanței Guvernului nr.20/2019 pentru modificarea Ordonanței de urgență a Guvernului nr. 76/2018 privind aprobarea Programului de investiții în domeniul culturii, precum și pentru modificarea și completarea unor acte normative

În conformitate cu prevederile art.94 din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci și Comisia pentru cultură, arte, mijloace de informare în masă au fost sesizate spre dezbatere în fond, cu proiectul de Lege privind aprobarea Ordonanței Guvernului nr.20/2019 pentru modificarea Ordonanței de urgență a Guvernului nr. 76/2018 privind aprobarea Programului de investiții în domeniul culturii, precum și pentru modificarea și completarea unor acte normative, transmis cu adresa nr. PL-x 542 din 28 octombrie 2019.
Conform prevederilor art.75 din Constituția României, republicată, și ale art.91 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de lege în ședința din 21 octombrie 2019, în condițiile articolului 115 alineatul (5) teza a III-a din Constituția României, republicată.
La dezbaterea proiectului de Lege s-au avut în vedere avizele favorabile ale Consiliului Legislativ,  Comisiei pentru drepturile omului, culte și problemele minorităților naționale, Comisiei pentru administrație publică și amenajarea teritoriului și Comisiei juridice, de disciplină și imunități.  
Proiectul de lege are ca obiect de reglementare asigurarea implementării eficiente a Programului de investiții în domeniul culturii, cu rol deosebit în dezvoltarea sectorului cultural și a infrastructurii culturale. Astfel, se completează categoriile de cheltuieli de investiții din cadrul Programului cu cele referitoare la dotări, pentru a asigura servicii culturale complete și de calitate. Se are în vedere simplificarea procedurii de derulare a Programului și asigurarea finanțării și implementării cu celeritate a acestuia. Mecanismul inițial implica etape multiple, atât la nivelul Ministerului Culturii și Identității Naționale, cât și la nivelul Guvernului, incluzând mai multe organisme și comisii, fapt de natură să întârzie implementarea Programului.
În conformitate cu prevederile art.61 și 63 din Regulamentul Camerei Deputaților, republicat, cu modificările și completările ulterioare, membrii Comisiei pentru buget finanțe și bănci au examinat proiectul de Lege și documentele conexe, în ședința din data de 10 decembrie 2019, iar membrii Comisiei pentru cultură, arte, mijloace de informare în masă, în ședința din 25 februarie 2020.
La lucrările Comisiei pentru buget finanțe și bănci și-au înregistrat prezența un număr de 24 deputați, din totalul de 27 de membri, iar la lucrările Comisiei pentru cultură, arte, mijloace de informare în masă au participat 11 deputați, din totalul de 16 membrii ai Comisiei.
La dezbaterea proiectului de Lege a participat, în calitate de invitat, domnul Liviu Brătescu, secretar de stat în cadrul Ministerului culturii.
  În urma examinării proiectului de Lege și a opiniilor exprimate, membrii celor două comisii prezenți la lucrări, au hotărât, cu majoritate de voturi, să propună plenului Camerei Deputaților raportul comun de adoptare a proiectului Lege privind aprobarea Ordonanței Guvernului nr.20/2019 pentru modificarea Ordonanței de urgență a Guvernului nr. 76/2018 privind aprobarea Programului de investiții în domeniul culturii, precum și pentru modificarea și completarea unor acte normative, în forma adoptată de Senat.
În raport cu obiectul și conținutul său, proiectul de Lege face parte din categoria legilor ordinare.



	PREŞEDINTE, 
Sorin LAZĂR    

                           
	PREŞEDINTE, 
Gigel-Sorinel ŞTIRBU


	SECRETAR,  
Marilen – Gabriel PIRTEA
	SECRETAR, 
Beatrice TUDOR                                









	Șef serviciu – Giorgiana Ene
	 

	Expert parlamentar – Cristina Dicu
	Consilier parlamentar - Dan Mihai Kalber

